SALMOS

in limba

Logudoro-Meilogu

A cura di Mandras Mario

La versione in Logudorese del Meilogu è stata curata da Giuseppe Pintus, nato a Bonorva (27/02/45) e residente a Sassari.

Mastru

A quanti hanno bisogno di Dio, di sentire la sua energia, di camminare nella sua luce.

Rivisitare, forse risanare, la propria infanzia, la vicinanza della madre, della famiglia e delle persone amiche… è una delle misteriose vie che ci riporta a Dio.

La lingua materna è la più adatta a capire Dio, a dialogare con Cristo suo figlio, a intenderci con il nostro nuovo, piccolo e grande gruppo di amici che formano la  Chiesa di Gesù e la famiglia di Dio.

6 gennaio  2016

Proprietà letteraria riservata-Printed in Italy

Traduzione in Sardo-logudorese di Salmi Meditazione  ediz. Mastru, Sassari, 2012

© Copyright 2016 by Mario Mandras

Mastru – Stampato e pubblicato in proprio

S.V. Taniga s. Giacomo Medas, 4

07100 SASSARI tel. 3384290960

ISBN 0978-88-941308-2-9

Sito internet: www.libreriamastru.com

A norma delle vigenti disposizioni sul diritto d’autore e di pubblicazione è vietata ogni tipo di riproduzione (fotocopia, filmati, ecc.), di manipolazione, di utilizzo informatico, del contenuto di questo volume

Mario Mandras, laureato in filosofia, è stato docente  di psicometria alla Scuola per Consigliere di Orientamento presso l’Università Cattolica del Sacro Cuore di Milano.

Presentada

In custa traduida de sos Salmos appo chircadu de sighire sa regula pro adduire a s’iscrittu antigoriu leende in cussideru sos indicos de importu mannu de accraradores  divescios. (G. Ravasi, G. Movia…) e massimu pro chi su leggidore de oe nde potat lograre cun sa presentada de unu libberu fatzile a cumprendere, cun s’indissiu de peraulas abberu cuncretas e connotas e, fintzas, cun sas maneras de iscrivere ladinas impittadas a dies de oe.

Sas notaduras curtzas numeradas (659) postas in mesu a su libberu de sos Salmos cherent essere una ghia siziga, bona a cumprèndere sos Salmos, a iscolare sos sentidos, a ispinnigare tema poetigu, a imbiare bandu etigu e a su meledu religiosu subra de Deu in su niuddu de sos Salmos. Meledare est che abbaidaresi in intragnas, allughidos da una lumera de vida, a infora  e  a  subra  de  nois,  pro  agattare  briu

III

pro leare a faghere, pro torrare a leare, pro sighire su biazu de sa vida nostra ojos a sa mira.

Sos Salmos, che Sas Iscritturas Sagradas totucantas, sunt lughe chi allampizat sa pelea nostra de vivere, sa chirca de novas nostras fittianas, de mediu, de salvesa, de veridade e de recreu.

Custa faina cheret essere su cumintzu pro cumprèndere sos Salmos e dare agiu a su meledu, a sa pregadoria comunarza de sa Cheja.

Est che su Breviariu de Santu Frantziscu chi sena s’istracare mai, pregat, faghet connoscher a Deu, a Gesus,  battit paghe, e amore.

(Traduzione in sardo di Arru Stefano di Pozzomaggiore)

IV

Taula de liberu

Presentada………………………….…..pag III

Numerazione  dei salmi……………pagVI

Sos salmos in limba………. ……pag 1-323

Bibliografia essenziale…………pag  324

Tàula analitica……………………pag 325-354

Calendario………………..……….pag 355-361

V

Numerazione dei salmi

Si ha una doppia numerazione dei salmi.

Il primo numero tra parentesi è la nuova numerazione ora seguita dagli studiosi.

Il secondo numero, che precede il titolo dato al salmo, segue la numerazione classica della Volgata, usata nei testi liturgici.

I rimandi ai salmi nelle tabelle sono con riferimento alla numerazione della Volgata.

L’inizio del salmo o di una parte del salmo, nella preghiera individuale o nella preghiera comunitaria, è indicato con la sottolineatura delle prime parole del versetto.

Nel salmo (119)  118 la tradizionale suddivisione dei versetti utilizzando le lettere dell’alfabeto è indicata con le lettere dell’alfabeto ebraico, del primordiale alfabeto fenicio e infine con le lettere dell’alfabeto latino.

VI

Le parole intere scritte in corsivo in questa traduzione dei salmi non sono presenti letteralmente nel testo ebraico, ma sono richieste per la chiarezza e immediata comprensione dell’originale.

VII

Salmu 1  Deus iscopu de vida

1 Deus in mente e in coro

1  Biadu chie non ponet passos

paris cun zente mala,

no istat in greffa cun peccadores

e non setzit in assemblea cun pazosos;

2 ma ponet s’allegria sua in sa lege de Iavè,

chi mèditat a die e a notte.

3 Est che àlvure piantada in canales de abba,

chi bogat fruttu a su tempus sou,

e cun fozas mai siccas;

tottu su chi faghet li resessit.

2 Ruina e disisperu de sos malos

4 No, non sunt gai sos malos:

ma che paza bentulada dae ‘entu;

5sos malos non bi podent parare in giudìsciu,

ne peccadores in reunione de sos giustos.

3 Manu de Deus subra sos giustos

6Iavè connoschet su caminu de sos giustos,

ma su caminu de sos malintragnados finit male.

1

Salmu 2  Servire a Deus

4  Arrebellu contra a Deus

1Ma pruite sos pòpulos s’arribellant?

Pruite ordinzant chena perunu motivu?

2 Sos padronos de sa terra si aunint

e sos guvernantes trassant tottu paris

contra a Iavè e contra a su Messia sou, nende:

3“Truncamus sas cadenas

e imbolamus sas funes”.

5  Resposta de Deus a sos ribelles

4 Chie setzit in chelu non los  timet,

e su Segnore los làstimat.

5 Isse lis faeddat airadu,

e los assucconat cun s'arrennegu sou:

6 “Deo appo cunsacradu su re meu

subra su Sion, su monte de sa santidade mia”.

6  Decretu de Iavè

7 Appo a notare su decretu de Iavè.

Isse m'at nadu: “Tue ses fizu meu,

ca oe deo t’appo fattu”.

8 Pedi a mie,

t'appo a dare sos pòpulos in eredidade

e in podere làccanas de sa terra.

2

9As a derrùere sos pòpulos cun fuste de ferru,

los as a chimentare che conzos de terràglia”.

7  Invitu a servire a Deus cun fidelidade

10 Como ponide mente, o res,

siades sàbios, giudices de sa terra;

11 servide a Iavè cun timòre

e timèndelu faghìdeli festa;

12 onorade su fizu de Iavè,

chi non s’arrenneghet e azis a morrer in caminu.

S'arrabbiadura sua s'allumat comente unu fogu.

Biados sos chi cunfidant cun Isse.

Salmu 3  Pedire aggiudu cando

nos pessighint

1 Salmu de Davide cando fit fuende dae ue fit Assalonne, su fizu.

8  Mi sunt pessighende

2 Iavè, sunt medas sos nemigos

Meda zente si pesat contr’a mie.

3 Medas sunt nende de me:

“Mancu Deus l’at a salvare!”.

9  Deus amparu e siguràntzia

4 Ma tue, Iavè, ses iscudu chi m’amparat,

tue ses glòria mia.

Pro te àltzio sa conca.                                                   3

5 A boghe manna pedo aggiudu a Iavè

e isse mi rispondet dae su monte santu sou.

6 Deo mi colco e drommo totta sa notte,

dapoi m'ischido, ca Iavè m’aggiuat.

7 Non tenzo timòria mancu de mizas de nemigos chi m'inghìriant.

8 Pesa, Iavè, e sàlvami Deus meu.

As colpadu a cara sos nemigos mios e

as colpadu sas dentes a sos malignos.

9 Dae Iavè benit sa salvesa:

subra su pòpulu tou benzat sa beneiscione.

Salmu 4   Prego a tie, lìbera-me

1A su cabu de su cuncordu. Pro istrumentos a cordas. Salmu  de Davide.

10 Pedida de aggiudu a Deus

2 Cando ti giamo, rispòndemi,

Deus giustìscia mia.

Tue, chi m'as azuadu cando fia  in tribulias;

tene dolu de me, isculta sa pregadoria mia.

11  Invitu a chircare a Deus

3 Fintzas a cando, òmines, azis a offender

sa glòria de Deus?

Pruite istimades vanidades

e istades chirchende faltzidades?                        4

4 Ischide chi Iavè faghet meravizas a chie li est

fidele: Iavè m'iscurtat cando l'invoco.

5 Trimìdebos pro timore de Deus e non pecchedas,

in su corcadorzu ‘ostru pensàdebos in coro

e asseliàdebos.

6 Faghide sacrifìtzios de giustìscia

e ponide fide a Iavè.

7 Medas narant: “Chie nos at a dare prosperesa?

O Iavè, nos azuet sa lughe de cara tua”

12  Gosu e siguràntzia in su Segnore

8 M’as postu in coro allegria pius manna

de cantu gosat chie tenet trigu e binu a furriadura.

9 Mi corco asseliadu e gai mi drommo:

Segnore, tue ibbia mi faghes bìvere in siguresa.

Salmu 5   Pregare dae  manzanu chitto

1 A su cabu de su cuncordu. Cun pipiriolos. Salmu de Davide.

13  Dae manzanu ti chirco

2 Iavè isculta sas peràulas mias:

ista attentu a su lamentu meu.

3Isculta sa ‘oghe de sa sùpplica mia,

o re, Deus meu, ca ti so preghende, o Iavè.

4A manzanu, tue sa ‘oghe mia intendes;

ca dae chitto ti chirco e t’aisetto.

5

14  Malos non intrant a domo tua

5 Tue non ses Deus chi cheret s'ingiustìssia;

ue ses tue non podent bìvere sos malos;

6prepotentes non reghent in dananti de ojos tuos.

Tue òdias sos chi fàghent su male

7 e ch’isperdes sos faularzos.

Iavè disprèziat  sambinàrios e inganneris.

15  Caminu de Deus

8 Ma deo pro sa misericòrdia tua chi est manna,

potto intrare in domo tua

e m’imbenùjo cun timòria in su tèmpiu santu tou.

9Iavè, giùghemi in sa giustìscia tua,

difèndemi dae sos nemigos;

appiànami in dananti su caminu tou.

16  Nemigos de Deus

10 In bucca de nemigos mios non b’at veridade,

su coro insoro est tottu malìscia;

sa ‘ula est una tumba iscansada,

e sa limba insoro càusat morte.

11 Castìgalos, Deus, distrue sos disignos insoro,

pro sos delittos chi ant fattu bogachelos fora,

ca si sunt rebellados a tie.

17  Amigos de Deus

12 S’allegrent sos chi cunfidant in te,

ottora siant cuntentos.                                        6

Tue los amparas e in te s'allegrant

cantos istimant su nùmene tou.

13Iavè, tue beneighes su giustu:

sa gràscia tua che iscudu l’amparat.

Salmu 6  Pregadoria in sa pelea

1 A su cabu de su cuncordu. Pro istrumentos

a cordas. In s'ottava. Salmu de Davide.

18  Dàemi castigu chi potta ‘aliare

2 Iavè,  non mi punas in s’ira tua,

non mi castighes si ses indignadu.

3 Tene piedade, Iavè: deo isto male;

sànami Iavè: giutto sos ossos a cantos.

19  In presse ‘ènimi in aggiudu

4 S’ànima mia est bollosciada.

O Iavè, fintzas a cando?

5 Torra, Iavè, sàlvami sa vida,

sàlvami ca tue mi cheres bene,

6 Chie est mortu non ti pènsat.

Chie est in s'inferru, non cantat laudes a tie.

20  In piantu e in tirannia

7 Deo so consumidu dae su piantu,

onzi notte piango cando so in lettu,

l’infundo cun sas làgrimas.

7

8 Sos ojos s'istudant de dispiaghere;

imbetzant bidende tantos nemigos.

21  Ringràssio de s'aggiudu

9 Istejàdebos dae me, bois tirannos,

Iavè at intesu su piantu meu.

10  Iavè at intesu sa sùpplica,

Iavè est atzettende sa pregadoria mia.

11 Chi siant  abbirgonzados sos nemigos,

erettu bortent sas palas abbirgonzados.

Salmu 7  Pregadoria de unu giustu pessighidu

1 Lamentu chi Davide  at bortadu a Iavè pro more de sas  peràulas de Cus su Beniaminita.

22  Deus meu sàlvami

2 Iavè, Deus meu, a tie deo mi arrumbo:

sàlvami e lìberami dae sos chi mi pessìghint,

3 e no isbranent s’ànima mia che leone

e niunu mi salvet.

23  No appo fattu male a nisciunu

4 Iavè, Deus meu, si deo appo fattu male,

si appo fattu calchi ingiustìscia,

8

5 si mi so cumportadu male cun chie m’est amigu,

si appo ispozadu a tortu s’avversàriu,

6 tando su nemigu mi pessigat e mi tenzat,

sa vida mi pistet sutta sos pes

e s’onore trazet in su piùghere.

24   Azùami

7 Pèsadi Iavè, cun s’ira tua,

frimma sa furia de sos nemigos mios,

difèndemi  como chi los giùdicas.

8 Tottu sos pòpulos t’inghìriant,

e tue dae altu faghes sa sentèntzia.

9 Iavè, giùdicat sos pòpulos:

Iavè giùdicat cunforme a sa giustesa mia,

tenet contu de s’innossèntzia mia.

10 Cesset sa malidade de sos malignos;

faghe connòscher a tottu s’innossèntzia mia,

tue Deus chi ses giustu,

chi connòsches su coro meu.

25  Arràbbiu de Deus contra s'ingiustìscia

11 Tue Iavè, ses su reparu chi mi difendet,

e salvas chie tenet coro sìncheru.

12 Tue ses giuighe giustu,

s’ira tua s’allughet onzi die contra s'ingiustìscia.          9

13 Abbàida chi su nemigu acutat s'ispada,

puntat s'arcu e l’istirat.

14 Ma contra isse matessi approntat

istrumentos de morte  e fritzas de fogu.

15 Isse produit ingiustìscias ibbia,

e concevat malesas e illìerat fàulas.

16 Isse, istòffat una fossa profunda

e che ruet a intro su fossu chi at fattu

17 Su malufàghere sou li ruet in conca,

e sa prepotèntzia li ruet a corradura.

18 App’a laudare  Iavè ca  isse est giustu.

App’a cantare càntigos a su nùmene

de su Deus Soberanu.

Salmu 8  Mannu est su nùmene tou

1 A su cabu de su cuncordu. Cun su cantu: “Sa suppressa...”. Salmu  de Davide.

26  S’universu cantat su nùmene tou

2 O Iavè, Deus nostru,

su nùmene tou est mannu in totta sa terra:

e pius alta de sos isteddos sa mannesa tua.

10

27  Ti cantant pitzinnos e criaduras suende

3 Cun sonos dae ‘ucca  de piseddos e lattantes

mustras sa fortza contra a chie si opponet a tie,

pro fagher cagliare chie ti cumbattit e s'arribellat.

28  Pro te cantat s'immensidade de sos chelos

4 Cando ammiro su chelu tou, òpera de manos tuas,

sa luna e sos isteddos chi as postu in altu, penso:

5 Ite est s'òmine pro chi tue t’ammentes de isse?

Ite balet s'òmine pro chi tue ti nde preòccupes?

29  Ti cantat s'òmine, fattu pro chi t’assimizet

6 Eppuru l'as fattu comente unu deus,

l'as incoronadu de glòria e de dignidade.

7 Tue l'as fattu padronu de sas òperas tuas,

tottu as postu sutta a sos pes suos;

8 sas erveghes e boes e animales arestes,

9 su tzappàju de su chelu e sos pisches

e tottu sos animales chi si movent in s’abba.

10 Iavè, Segnore nostru, cantu est ammiràbile

su nùmene tou in totta su mundu.

11

Salmu (9-10) 9   Prepotentes a terra,

ùmiles salvos

1A su cabu de su cuncordu. A su cantadore Salmu de Davide.

30   Coro meu ti ‘antat

2 Iavè, deo ti chelzo laudare con tottu su coro

e contare tottu sas meravizas tuas.

3 Mi pienas de cuntentesa e deo m’allegro,

e  goso su nùmene tou, Soberanu.

31   Nemigos bìnchidos

4 Cando sos nemigos mios fùrriant,

trambùcant in dananti tou e ant a morrer.

5 Tue as difesu su dirittu meu

e cun giustìscia m’as dadu rejone,

setzìndeti in sa trona che giuighe giustu.

6 As minettadu sas nassiones,

as ispèrdidu sos prepotentes,

e iscantzelladu pro sempre su nùmene insoro.

7Su nemigu est bìnchidu e ispèrdidu pro sempre;

sas tzittades insoro las as derrutas,

e su nùmene insoro ismentigadu.

32   Giustìscia tua eterna

8 Iavè setzit in eternu;

at approntadu sa trona de su giudìsciu.            12

9 Isse guvernat su mundu cun giustìscia,

e cun giustesa giùdigat sos pòpulos

10 Iavè est s'amparu de s'angustiadu,

in tempus de angùstia est refùgiu seguru.

11 Chie ti connoschet cun tegus ponet fide

ca non lassas solu a chie ti chircat.

12 Gosade a Iavè chi istat in monte Sion,

contade a sos pòpulos su chi at fattu.

13 Isse s’ammentat e vìndicat su sàmbene ettadu

ne s’ismèntigat sa ‘oghe de s’afflitu.

33   Salvas dae jannas de morte

14 Tene dolu de me, Iavè,

già lu ‘ides comente mi trìbulant sos nemigos mios,

bogamicche dae sas jannas de sa morte,

15 pro chi deo potta contare tottu sas làudas tuas

e mi potta allegrare pro sa salvesa

in sas jannas de Sion.

16 Sos invasores isprofundant

in su fossu chi aiant fattu,

ant trobojadu su pe in sa rete

ch’aiant istèrridu.

13

17Iavè est connottu, at fattu giustìscia;

s’òmine malu est ruttu in sa trampa

fatta dae isse matessi.

34   Furriat  chie non chircat a Deus

18 Che falent a s'inferru sos prepotentes,

e tottu sos invasores chi s'ismèntigant de Deus.

19 Su pòberu, , certu, no at a esser ismentigadu,

e s'ispera de sos opprimidos

no at a bènnere mai mancu.

20 Pesa Iavè, chi non bincat su prepotente.

Sos pòpulos siant giudicados in presèntzia tua.

21 Iavè, attèrralos,

chi cumprendant sos pòpulos chi sunt mortales.

Salmo (10)

35   Ti chirco in su perìgulu

22 Iavè, pruite chi istas attesu,

e ti cuas cando so in perìgulu?

23 Su pòberu est pessighidu dae su prepotente

chi lu trazat in sas trassas suas.

36   Prepotente bòcchit e  ingànnat

24 Su malintragnadu si antat de sas bramas suas,

e maleighet e frastimat a Iavè.

14

25 Su  malu disprètziat nende cun barra:

“Deus non punit; Deus no esistit”,

custu est su chi pensat isse.

26 Su malu cumprit sos dissignos de malesa,

non l'importat de sos cumandamentos tuos,

e colpat tottu sos chi li sunt contràrios.

27 Narat in coro sou: “Nisciunu m’at a bìnchere,

deo no app’a aer mai disgràscias”.

28 Sa ‘ucca sua est piena de malaisciones,

de imbròglios e de ingiùrios,

sas peràulas sunt pienas de violèntzia

e de malignidade.

29 S’appostat in segus de sas tancas,

e a cua bocchit s’innotzente.

30 Cun s’oju ispiat s’indifesu,

trampat a cua che leone in cala.

S'imbuscat  pro tenner s’indifesu,

lu trazat cun sa rete e poi lu tenet.

31 S’istrìsciat, s'ingrùsciat, si pijat

e cun totta sa fortza giompet a su dèbile.

15

32 Si pensat: “Deus ismèntigat

s'at cuadu sa cara, non s’abbizat de nudda”.

37   Pesa Segnore, difende sos dèbiles

33 Pesa, Iavè, ‘àltzia sa manu,

non t'ismèntighes de sa pòvera zente.

34 Ca su prepotente irrocat a Deus

e pensat: “Isse non pedit contu”.

35 Ma tue ‘ides s'ingiustìscia e sa malafide

e difendes su dèbile cun sa manu tua.

In te ponet fide su mìseru,

tue ses s’aggiùdu de s'òrfanu.

36Trunca su bratzu de su furiosu e de su malignu,

castiga sa prepotèntzia  insoro e distrùela.

37 Tue, Iavè, ses re in eternu, pro sempre,

as ispèrdidu dae sa terra sas nassiones.

38 Iavè, tue accansas su disizu de sos pòberos,

e paras s’orija a sos affannos chi giughent

in coro.

39Tue faghes giustìscia a s'òrfanu e a s'opprimidu,

pro chi niunu mai pius fattat su prepotente

subra sa terra.                                                    16

Salmu (11) 10   Fide de

su giustu

1 A su cabu de su cuncordu. De Davide.

38 Cun Deus so seguru

Deo mi fido de Iavè, ma pruite mi narades:

“Fue che tzappàju a supra  su monte”?

39 Pèrdida de sos malignos

2 Sos malignos  istirant s’arcu

e bi ponent sa fritza

po colpare sos onestos a s’iscuru.

3 Cando sos fundamentos si nde ‘ettant,

su giustu ite podet fàgher?

4 Ma Iavè est in su tèmpiu sou santu,

e tenet su tronu in sos altos chelos,

sos ojos suos bident tottu

e avisant sos òmines.

5 Iavè cumproat su giustu e su prepotente,

ma òdiu li ponet a chie istimat sa violèntzia.

6 Subra de sos prepotentes at a fàgher piòere

bràgias de fogu e sùlfaru,

unu fogu arruinadore los est aisettende.

40 Deus est giustu

7 Iavè est giustu e istimat sas atziones bonas;

sos òmines giustos ant a bider sa cara sua.

17

Salmu (12) 11  Contras a su mundu

pienu de fàulas

1 A su cabu de su cuncordu. Cun s’ottava. Salmu de Davide.

41  Fide benzende mancu

2 Iavè sàlvami!

Non b’at pius òmine giustu;

non b’at pius fidele in mesu de sos fizos

de sos òmines.

3 Narant fàulas pari-pari,

si faeddant cun laras linghidoras e cun coro faltzu.

42  Segnore interveni

4 Iavè, mutza laras ingannadoras

e limbas chi sunt arrogantes,

5 nende: “Sa fortza nostra est sa limba,

nois nos diffendimus cun sas laras nostras:

chie nos at a poder dominare?”

6 Ma Iavè narat:

“Appo a tenner contu de s’afflissione de sos ùmiles, e de sos lamentos de sos pòberos e appo a salvare a chie est istadu dispretziadu”.

43  Iavè est sìncheru

7 Sas peràulas de Iavè sunt sìncheras,

comente sa prata meda pura,

raffinada in su furru sette ‘oltas.                    18

44  Segnore defensa nostra

8 O Iavè, attentziona pro nois,

difèndenos dae custa zente malaitta,

9 mentres chi sos malos nos inghìriant,

e sos peus de sos òmines si pesant.

Salmu (13) 12  Invocassione

fidutziosa

1 A su cabu de su cuncordu. Salmu de Davide

45  Segnore fintzas a cando?

2Fintzas a cando, Iavè, t’as a ismentigare de me?

Fintzas a cando sa cara tua mi cuas?

3Fintzas a cando in s’ànima mia b’ant a esser

tribulias e tristura in su coro onzi die?

Fintzas a cando su nemigu m’at a  opprimire?

46  Mantènemi sos ojos abbertos

4 Abbàida, rispòndemi Iavè, Deus meu,

mi mantene abbertos sos ojos,

chi non mi los serret su sonnu de sa morte,

5e nemigu meu non nelzet: “Appo ‘ìnchidu deo!”

e sos nemigos non riant pro sa debilesa mia.

47  S’aggiudu tou m’attit allegria

6 Deo ispero in te Iavè,

s’aggiudu tou mi allegrat su coro

e deo appo a cantare pro su bene chi m’as fattu.

19

Salmu (14) 13  Sorte de s'òmine

chena Deus

1 A su capu de su concordu. Salmu de Davide.

48  Inghiriadu dae zente iscabada

S'iscabadu narat: “Deus no esistit”.

Sunt corrùmpidos, faghent atziones abborrèssidas:

non b'at nisciunu chi fettat bene.

2 Su Segnore abbàidat sos òmines

dae altu de su chelu,

pro bider si b’at sabiu, chi chirchat a Deus.

3 Tottu sighint  caminos de male,

sunt tottu currùmpidos;

nisciunu pius faghet bene, nemmanc’ unu.

4 Sos delinquentes chi distruent su pòpulu meu

comente siat pane, ma a Iavè non lu chircant,

non ant a esser bonos de cumprender?

49  Iavè  riparu de su pòberu

5 Pro custu ant a trimire e s'ant a assustare,

ca Deus est a s'ala de sos fideles.

6 Bois ridides de sas isperas de su pòberu,

ma Iavè est s'amparu sou.

20

7 Benzat dae Sion sa salvesa de Israele!

Cando Iavè ch’at a torrare su pòpulu sou,

si nd’at a allegrare Giacobbe e si cuntentat Israele.

Salmu (15) 14   Chie podet istare

cun Deus?

1Salmu de Davide.

50  Cundisciones pro istare cun Deus

Iavè, chie at a intrare in domo tua?

E chie at a istare in su monte santu tou?

2 Chie at coro puru,

est onestu, giustu

e narat francu su chi giughet in coro,

3 no infamat cun sa limba,

no arruinat su pròssimu

e no  ignòrat su ighinu.

4 Sos ojos suos disprètziant su malintragnadu

ma istimant a chie timet a Iavè.

Puru si prommitit a dannu sou

onorat sa peràula dada;

5 no imprestat dinari pro interessu,

e no atzettat regalias contra  s'innotzente.

Chie si cumportat in custa manera

est seguru pro sempre.                                    21

Salmu(16) 15  Iavè indicat

su caminu de vida

1 Innu de Davide.

51  Iavè unicu bene meu

Deus aggiùami: s'amparu meu ses tue.

2 A Iavè li naro: “Tue ses su Segnore meu,

tue ses s'ùnicu bene meu”.

3Sos potentes fattant puru sos ìdolos chi cherent

e currant fattu a issos.

4 Deo no appo a bettare a issos sàmbene innotzente pro los asseliare

e sas laras mias no ant a pronuntziare

su nùmene insoro.

52  Tue eredidade mia

5 Iavè, tue ses sa parte de s'eredidade mia

e su càlighe meu: sa sorte mia est in manos tuas.

6 Mi est toccadu in sorte unu logu meravizosu.

S'eredidade mia est pretziosa.

53  Ghia mia ses tue

7 Beneittu siat Iavè ca mi cunsizat,

puru intro ‘e notte ghiat su coro meu.

8 Deo giutto sempre a Iavè addananti

de sos ojos mios.

Isse est a dresta de ue so deo e non bàntzigo.

22

54  Tue funtana de allegria

9 Gai gòsat su coro meu, e s'allegrat s'ànima mia;

puru su corpus pasat seguru,

10 ca no as a imbolare sa vida mia a sa morte,

ne as a permìttere chi su fidele tou  bidat

sa corrussione.

55  Tue vida mia

11 Mi ìndicas su caminu de vida,

ue ses tue, pienesa de allegria,

a manu dresta tua, felitzidade eterna.

Salmu(17)16   Sùpplica de s'innotzente

1 Pregadoria de Davide

56 Isculta sa pregadoria mia sìnchera

Iavè, intende su giustu,

ista attentu a s'acclamu meu.

Para s’orija e isculta sa pregadoria mia

ca non bènit dae laras faularzas.

2 Su giudìsciu meu benzat in presèntzia tua,

sos ojos tuos bidant sa giustesa.

3 As cumproadu su coro meu,

m’as osservadu puru intro ‘e notte;

cumpròami puru cun su fogu,

malignidade non nd’agattas.

Sa ‘ucca mia non faltzat a detèrminu fattu,

4 comente àtteros òmines.

Poninde mente a sas peràulas tuas

mi che so frantu dae su caminu de ladrones.

5 Sos pes mios frimmos e chena bantzigare

sighint sas improntas tuas.

6 Deo t'invoco, Deus meu: rispòndemi;

para s'orija e isculta sa ‘oghe mia,

7 mùstrami sa bonesa tua:

tue chi salvas dae sos prepotentes

sos chi s’affiancant a sa dresta tua.

57  Difèndemi dae  prepotentes

8 Tènemi contu comente sas puppias de sos ojos,

cùami a s’umbra de sas alas tuas.

9Difèndemi dae sos atzudos chi mi pessìghint

e dae nemigos mortales chi m'inghìriant.

10 Issos ant serradu su coro,

e sa ‘ucca faeddat cun arrogàntzia.

11 Mi ponent fattu, mi pessìghint, m'inghìriant,

puntant sos ojos pro mi ‘ettare a terra.

12 Assimizant a leones in chirca de preda,

a unu leoneddu chi s'intuveddat in cuadorzos.

13 Pesa, Iavè, affròntalos e bèttalos a terra;

lìberami dae sos malos cun s'ispada tua.

14 Sa manu tua nde los irraighinet dae sa terra

e dae custa vida.

Piena sa ‘entre insoro de sa vendetta tua,

sa de sos fizos puru

e si nd’attatent fintzas sos nebodes insoro.

58  Mùstradi a mie

15 Ma deo, pro sa giustìscia, t’appo a bìder in cara,

e a s'ischidada m'appo a tattare

de sa presèntzia tua.

Salmu (18) 17   T’amo

ca m’as redimidu

1 A su cabu de su cuncordu. De Davide, teraccu de Iavè, cando l'at faeddadu cun sas peraulas de custu cantu, poi chi su Segnore l'at liberadu dae sa padronia de tottu sos nemigos 2e  dae sas manos de Saul. E duncas at nadu:

59  Chilco a tie ibbia

Ti ‘anto, Iavè, fortza mia,

3 Iavè, rocca, difensore e liberadore.

Tue, Deus meu, ses sa rocca inue mi riparo;

iscudu, balente defensa, turre sigura.

4 Invoco a Iavè, dignu de làude,

e so salvu dae sos nemigos.                                23

60  Istòria mia de morte

5 Fia imbertu dae undas de morte,

trazadu dae trainos in piena;

6 già istrintu dae funes infernales,

trobojadu in retes de morte.

61  In terrore appo invocadu a tie

7 In s'orrore app’invocadu a Iavè,

in s'affannu appo abboghinadu a Deus:

dae domo sua at ascultadu sa ‘oghe mia,

a orijas suas est arrivadu s’ùrulu meu.

62  Ses intervènnidu cun potèntzia

8 Deus at dadu a bìdere s'ira sua:

sa terra at trèmidu e s'est agitada;

sos fundamentos de sos montes si sunt tremolidos e assologados.

9 Dae nares li essiat fumu,

dae sa ‘ucca unu fogu divoradore,

cun carvones alluttos.

10 At afferradu su chelu e ch'est faladu,

densas nues sutta de pes suos.

11 Fit a caddu de sas nues,

bolaiat cun sas alas de su ‘entu.

12 S'iscurigore lu cuaiat,

nues mannas nieddas l'ammuntaiant.         24

13 Addananti de sa potèntzia sua

sas nues ‘ettaiant ràndine cun lampos.

14 Iavè tronaiat dae chelu,

su Soberanu isparghiat sa oghe sua:

ràndine e carvone alluttu.

15At colpadu lantzittas e at ispèrdidu sos nemigos,                     lampos lis at imbiadu e los at fattos fuire.

16 Tando s’est iscobertu su fundu de su mare,

si sunt abertos sos fundamentos de su mundu,

a sas minettas tuas, Iavè,

pro s'arrennegu tou mannu.

63  Manu tua m'at leadu

17 Altziende sa manu dae altu m'as leadu,

m’as pesadu dae mesu de abbas altas.

18 M’as liberadu dae nemigos potentes,

dae avversàrios pius fortes de me.

19 Mi sunt giòmpidos sa die de sa disgràscia,

ma tue, Iavè, m’as difesu.

20 M'as giuttu allargu,

m'as liberadu ca mi cheres bene.

25

64  As tentu contu de s'impignu meu

21 Iavè mi trattat segundu sa giustìscia mia,

mi pagat cunfromma a s'innotzèntzia

de sas manos mias;

22 c’appo sighidu su caminu de Iavè,

non mi che so istejadu dae isse cun malesa.

23Giutto sempre dananti sas leges suas,

non mi so frànghidu mai dae sos cumandos suos;

24 so istadu puru devronte a issu

e mi so preservadu dae malos caminos.

65 Deus ricumpensat giustamente

25 Iavè mat ricumpensadu segundu

sa rettesa mia,

segundu sa puresa de sas manos mias

dananti sou.

26 Cun s'òmine bonu tue ses bonu

cun s'òmine fidele tue ses fidele.

27 Ses sìncheru cun s'òmine sìncheru,

ma cun su malintragnadu ses abbistu.

28 Tue salvas su pòpulu angustiadu

e faghes abbàsciare ojos barrosos.

26

66  Tue m'isgiaris sa notte

29 Iavè, tue ses lughe de sa làmpana mia;

Deus ch'isgiaris s'iscurigore de sa notte mia.

30 Paris cun tegus curro a cumbàttere,

cun Deus brinco su muru.

31 Su caminu de Deus est derettu,

sa peràula de Iavè est proada cun su fogu,

pro chie si rifùgiat cun isse est iscudu seguru.

67  Deus mi faghet binchidore

32 Chie est Deus si no Iavè?

Chie est rocca, si no est su Deus nostru?

33 Deus mi dat fortza e lìmpiat su caminu meu;

34 m'illèbiat sos pes che in mesu de sos chervos,

e in sas alturas mi mantenet frimmu;

35 m'addestrat sas manos pro su cumbattimentu,

e sos bratzos a istirare s'arcu de brunzu.

36 S’iscudu tou m'at difesu e salvadu,

sa manu dresta tua m'at sustènnidu,

su bonucoro tou mi rendet meda forte.

37 M'as apparinadu su caminu,

e sos pes mios no ant bantzigadu.

38 Pessigo sos nemigos e los sigo,

non torro chena los àer bettados a terra.               27

39 Los appo lantados e non sinde sunt pesados,

mi sunt ruttos sutta ‘e pes.

40Tue m’as dadu fortza a cumbàttere

as fattu musciare sutta a mie sos nemigos.

41 As ispèrdidu sos nemigos in fua,

as annientadu sos chi mi odiaiant.

68  Deus at ispèrdidu sos nemigos

42 Ant pedidu aggiudu e nisciunu los at salvados; Iavè non lis at rispostu.

43 Los appo ispèrdidos che piùghere in su ‘entu,

pistados che ludu de su caminu.

44 M'as salvadu dae su pòpulu rebelle,

m’as postu  a cabu de sas natziones.

Zente chi non connoschia sunt servidores mios;

45 a s’intesa erettu mi ubbìdint,

sos istranzos si assuggettant a mie.

46 Sos fizos de sos furisteris cun timòria,

essint treme- treme dae sos cuadorzos.

47 Vivat Iavè e beneitta siat sa rocca

chi mi difendet.

Deus, chi mi dat sa salvesa, bantadu siat.

28

48 Tue, Deus, mi torras ‘inchidore

e pones sos pòpulos sutta a pes mios.

49 Mi lìberas dae nemigos

e mi pones pius in altu de sos avversàrios

mi lìberas dae s’òmine violentu.

50 Pro custu, Iavè, t'appo a laudare

e a cantare su nùmene tou

addananti a tottu sos òmines.

51 Isse li apporrit bìnchidas mannas a su re,

li ponet fide a su cunsacradu sou,

a Davide e a s’erèntzia sua pro sempre.

Salmu (19) 18    Chelos e lege

de su Segnore

1 A su cabu de su cuncordu. Salmu de Davide.

69  Armonia de sos chelos

2 Sos chelos cantant sa glòria de Deus,

su firmamentu mustrat s’òpera de manos suas.

3 Onzi die torrat contu a sa die infattu

e onzi notte lu ripitit a àttera notte.

4 No b’at limbazzu, non sunt peràulas,

non s’intendet sa ‘oghe insoro.

5 Tames su sonu curret in totta sa terra

e sa notìssia insoro a sas làccanas de su mundu.      29

70  Lugore e calore de su sole

6 In susu at postu una tenda pro su sole,

chi essit comente un'isposu

dae s’apposentu de lettu,

allegru, comente un’òmine balente

chi currat in su caminu sou.

7 Isse naschet dae s’ùrtima parte de su chelu

e sa cursa sua che finit in s'àttera ala:

nudda si cuat a su calore sou.

71  Peràula de su Segnore lìmpia

8 Sa lege de Iavè est giusta, illèbiat s’ànima;

sa tistimònia de Iavè at fundamentu,

faghet sàbiu s’ismalisciadu.

9 Sos cumandos de Iavè sunt giustos,

dant allegria a su coro;

sos cumandamentos de Iavè sunt lìmpios,

dant lughentesa a sos ojos.

10 Sa timòria de Iavè est pura, durat pro sempre;

sos giudìscios de Iavè sunt beros

e tottu cantos giustos,

11 ant pius  valore de s'oro, de meda oro finu,

pius saporidos de su mele guttiende.

72  Lege de Deus in intro de su coro

12 Fintzas su teraccu imparat sa lege tua;

e meda si nde approffittat.

30

13 Chies est chi s’abbizat de sos isbàglios ?

Perdònami pro sas boltas chi non bido.

14 Lìbera su teraccu tou dae s’arrogàntzia,

pro chi non mi trazet su coro,

gai appo a esser ìnnidu

e nettu dae peccados mannos.

15 Chi sas peràulas de sa ‘ucca mia

e sos sentidos de su coro meu intendas ue ses tue,

Iavè, arrumbu meu  e Redentore meu.

Salmu (20) 19   Elettu de Deus

1 A su cabu de su cuncordu. Salmu de Davide

73  Iavè ti beneigat

2 Iavè t'iscultet in tempus de tribulia,

ti ponzat seguru in altu su nùmene de su Deus de Giacobbe.

3 Ti diat aggiudu dae logu santu

e ti diat fortza dae monte de Sion.

4 S'ammentet de sas offertas tuas

e li siant aggradessidos sos sacrifìtzios tuos.

5 Beneigat tottu su chi disizat su coro tou,

benzant a bonu sos dissignos tuos tottu.

31

6 Nos amus a allegrare pro sa ‘ìnchida tua,

amus a ispargher bandelas

a nùmene de su Deus nostru.

Iavè cuntentet tottu sas dimandas tuas.

74  Iavè dat ‘ìnchida

7 Como m’abizo chi Iavè

at salvadu su cunsacradu sou;

l'at rispostu dae su chelu santu

cun s’azudu de sa forte dresta sua

8 Unu cunfidat in sos carros de gherra

sos àtteros in sos caddos,

nois, invece, in nùmene de Iavè, Deus nostru.

9 Cuddos sunt trambuccados e sunt ruttos

nois bistamus ritzos e frimmos in siguresa.

10 Salva su re, Iavè. Nos isculta cando ti pregamus.

32

Calendario

Puoi costruire e compilare  il calendario indicando l’anno e per ogni mese il giorno e l’ora in cui hai meditato un determinato salmo o una parte del salmo.

Ad esempio per il mese di gennaio del 2016 si avrà:

GIANNÀRGIU-GENNAIO

Assenta sa die e su salmu pensadu

Indica il giorno e il salmo meditato

Lùnis

L

4

11

18

25

Màrtis

M

5

12

19

26

Mèrcuris

M

6

13

20

27

Giòja

G

7

14

21

28

Chenàbura

V

1

8

15

22

29

Sàpadu

S

2

9

16

23

30

Domìniga

D

3

10

17

24

31

Annu  2016

33

GIANNÀRGIU-GENNAIO

Assenta sa die e su salmu meledadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

Annu_________

FREARZU-FEBBRAIO

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

34

MARTU-MARZO

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

Annu_________

ABRILE-APRILE

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

35

MAJU-MAGGIO

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

Annu_________

LÀMPADAS-GIUGNO

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

36

TRÌULAS-LUGLIO

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

Annu_________

AUSTU-AGOSTO

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

37

CAPIDANNI-SETTEMBRE

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

Annu_________

SANTU AINE-OTTOBRE

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

38

SANT’ANDRIA-NOVEMBRE

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

Annu_________

NADALE-DICEMBRE

Assenta sa die e su salmu pensadu

Indica il giorno e il salmo meditato

Lùnis

L

Màrtis

M

Mèrcuris

M

Giòja

G

Chenàbura

V

Sàpadu

S

Domìniga

D

39